Մասնակից պետությունները պետք է իրականացնեն իրենց՝ Կանանց նկատմամբ խտրականության բոլոր ձևերի վերացման կոնվենցիայով և Հաշմանդամություն ունեցող անձանց իրավունքների մասին կոնվենցիայի, համապատասխանաբար, 5-րդ և 8-րդ հոդվածներով ստանձնած պարտավորությունները՝ վերացնելու կանանց և հաշմանդամություն ունեցող անձանց նկատմամբ խտրականության հիմնական պատճառները։ Սա ընդգրկում է խտրական վերաբերմունքի դեմ պայքարը, հաշմանդամություն ունեցող անձանց, մասնավորապես, հաշմանդամություն ունեցող կանանց իրավունքների և արժանապատվության նկատմամբ հարգանքի խթանումը, ինչպես նաև այս կապակցությամբ հաշմանդամություն ունեցող երեխաների ծնողներին աջակցելը։ Առողջապահության քաղաքականությունները և աբորտի մասին օրենքները, որոնք հավերժացնում են արմատացած կարծրատիպերը և խարանը, վտանգում կանանց վերարտադրողական ինքնուրույնությունը և ընտրությունը, պետք է ուժը կորցրած ճանաչվեն, քանի որ խտրական են։